Неверагодна, але адкрыццё дванаццатага па ліку міжнароднага турніру па дзюдо “Нашы вытокі” памяці Ігара Данілюка ў мясцовай КСДЮШАР 31 кастрычніка супала з бліскучай перамогай беларускага дзюдаіста Дзмітрыя Шэршаня на прэстыжных спаборніцтвах з серыі “Вялікага шлема” ў Абу-Дабі (ААЭ). Магчыма, хутка і кабрынчане будуць святкаваць аналагічны трыумф на вышэйшых прыступках п’едэстала гонару. Падставы так меркаваць, несумненна, ёсць.